Ο πρόδρομος του αεροδρομίου Ερτζάν, το Αεροδρόμιο Τύμπου, κατασκευάστηκε από τους Βρετανούς στο Β΄ Παγκόσμιο Πόλεμο ως στρατιωτικό αεροδρόμιο, κατά την αποικιακή κυριαρχία του νησιού. Εγκαταλείφθηκε μετά την ανεξαρτησία της Κύπρου. Μετά την τουρκική Εισβολή στην Κύπρο και την κατοχή του 38% του νησιού από τους Τούρκους, επαναλειτούργησε, και σήμερα χρησιμοποιείται παράνομα ως το κύριο πολιτικό αεροδρόμιο της Βόρειας Κύπρου.